Grausová, Natália, poslankyňa NR SR (2017-02-08):
Vážený pán predsedajúci, vážení kolegovia, na Slovensku má očkovanie detí dlhodobú tradíciu a napriek tomu na základe nových poznatkov a výskumov v súčasnosti vyvstávajú dosť zásadné pochybnosti, či očkovanie predstavuje jednoznačne pozitívum pre očkovaných. Ani lekári samotní nemajú na túto vec jednoznačný názor. Aj keby sme pripustili, že princíp očkovania môžeme považovať za prospešný, v súčasnosti evidujeme v nejednom prípade veľmi vážne negatívne vedľajšie účinky poškodzujúce deti na celý život. Áno, na to sa okamžite ozvú mnohí odborníci, že sa to nedá jednoznačne dokázať, ani potvrdiť. Pravdou však je, pravdou je, že veľmi ťažko dokázať súvislosti medzi očkovaním a ťažkým poškodením dieťaťa, ale nedá sa ani dokázať, že poškodenie s očkovaním nesúvisí. Aj v prípade, že by sme mali iba nedokázateľné podozrenie, že tu súvislosť je a že iba malé percento detí je očkovaním poškodené, kto nám dáva právo nútiť rodičov, aby takto riskovali zdravie svojich detí? Samotné deti pre svoj vek nie sú schopné rozhodnúť o tom, či budú očkované alebo nie. O tom by bez najmenších pochybností za ne mali rozhodovať ich rodičia. Povinnosťou zdravotníckych inštitúcií je zabezpečiť rodičom relevantné, ale zdôrazňujem pravdivé informácie o pozitívach, ale aj o možných nežiaducich účinkoch očkovacích látok, nakoľko nie každý rodič má zdravotnícke vzdelanie. Nie každý rodič musí mať znalosti o tom, čo obsahujú očkovacie látky, aké vehikulum je použité ako nosič účinnej látky a že tieto nosiče môžu obsahovať toxické látky veľmi nebezpečné pre dieťa. Vzhľadom na to, že na základe pravdivých informácií a vzhľadom na to, že na základe pravdivých informácií by sa mal každý rodič rozhodnúť, či to riziko nežiaducich účinkov očkovania chce riskovať alebo nechce. Všetci vieme, že farmakologický priemysel má obrovské zisky. Ja si myslím, že o tom nikto z nás, či už súhlasíte s týmto návrhom alebo nie, nikto z vás určite nemá pochybnosti. Aj očkovanie patrí k veľkému biznisu farmaceutických firiem. Výroba a predaj vakcín, rovnako ako aj iných farmaceutických preparátov, prináša farmaceutickým spoločnostiam obrovské zisky. Práve z tohto dôvodu majú záujem o udržanie vakcinačných programov bez ohľadu na ich bezpečnosť alebo účinnosť. A práve preto ovplyvňujú či už výhodami alebo nátlakom vedcov, lekárov, štátne orgány verejného zdravotníctva tak, aby propagovali očkovanie, alebo aby tajili možné zdravotné riziká spojené s očkovaním. Akým právom zdravotnícke inštitúcie štátu robia nátlak v podobe veľkých pokút na rodičov, ktorí sa rozhodli toto riziko nepodstúpiť a neriskovať zdravie svojho dieťaťa? Vykonávanie akýchkoľvek vyšetrení, aj jednoduchých vyšetrení, akýchkoľvek zákrokov, aj jednoduchých zákrokov si vyžaduje podpísať informovaný súhlas dotknutej osoby alebo jej zástupcu. Bez podpísaného informovaného súhlasu je akýkoľvek zákrok v rozpore s ľudskými právami a v rozpore so zákonmi Slovenskej republiky. O tom nemusíme presviedčať žiadneho človeka, ani poslanca, ani žiadneho lekára. Je to jednoducho povinnosť. Spomeniem jeden príklad z mojej vlastnej skúsenosti, ktorý sa naozaj stal, ktorého som bola svedkom a stal sa v roku 2009 za vlády Roberta Fica a za ministra, keď bol ministrom zdravotníctva doktor Raši. Média a lekári – stúpenci očkovania svojím zúrivým, až hysterickým nátlakom donútili ministra Rašiho nakúpiť obrovské množstvo vakcín proti prasacej chrípke. V tom čase a pritom v tom čase došlo k úmrtiu niekoľkých zdravotných sestier vo Švédsku v súvislosti s touto vakcínou, ktorú rozposielala Svetová zdravotnícka organizácia vo veľkých baleniach do jednotlivých štátov, kde mali byť použité na očkovanie. Jeden laborant z Brna urobil príslušné kontrolné laboratórne skúšky a zistil, že očkovacia látka, ktorú WHO rozposlalo všetkým, mnohým štátom, že táto očkovacia látka obsahovala živú kultúru vírusu. To znamená živú vysoko nákazlivú. Dúfam, že nemusím nikomu vysvetľovať, k akej obrovskej masovej tragédii by použitím tejto vakcíny bolo došlo. Všetci očkovaní by boli nakazení prasacou chrípkou a o počte mŕtvych ani nehovorím. A v tom čase ešte lekári slúžiaci záujmom farmaceutických firiem a zástancovia očkovania z odborných kruhov presviedčali obvodných lekárov, aby len očkovali ďalej a dokonca aj, aby očkovali tehotné ženy. To bol vyslovený nátlak na lekárov. Bola som toho svedkom, pretože som bola na sympóziu, dvojdňovom, kde sa o tejto veci jednalo, rokovalo. Nikomu nechcem krivdiť, ale viem, že veľké množstvo tých odborníkov bojujúcich za očkovanie je v službách bohatých farmaceutických firiem. Myslím, že o tom netreba nikoho z vás presviedčať. A preto vlastne tak, ani týmto, ani týmto, teda my týmto návrhom nechceme ani zakázať očkovanie, ani zrušiť očkovanie. Nám ide len o to, aby si rodičia mohli slobodne vybrať, aby sa mohli slobodne ľudia rozhodnúť a aby rodičia neboli pokutovaní za to, keď sa rozhodnú, keď uplatnia svoje ľudské práva a rozhodnú sa nezaočkovať svoje deti. A preto na záver chcem apelovať na vás, páni poslanci, aby ste svojím hlasovaním umožnili rodičom slobodne, zdôrazňujem slobodne, sa rozhodnúť o svojich deťoch. Ďakujem.